У Малдове 31 жніўня адзначаюць нацыянальнае свята “Наша мова” (Limba noastră). У гэты дзень у 1989 годзе малдаўская мова была абвешчана афіцыйнай. Таксама быў зацверджаны пераход з кірыліцы да лацінскай графікі. Нацыянальнае свята было абвешчана ў 1990 годзе пад назвай “Наша мова – румынская”, але ў 1994 годзе яго пераназвалі. Назва свята запазычнана з верша класіка малдаўскай паэзіі Аляксея Мацеевіча. Гэты верш у 1994 годзе стаў гімнам Малдовы. У Румыніі гэтая ж дата адзначаецца як Дзень румынскай мовы з 2013 года.